stanford-oval/wikipedia huggingface dataset:
วัดป่าธรรมโสภณ
ประวัติหลวงพ่อพุทธมงคลสรรเพ็ชญ์

ลพบุรีเมื่อครั้งอดีตเคยเจริญรุ่งเรืองทางด้านสถาปัตยกรรม ศิลปกรรม เป็นอย่างมาก ดูได้จากซากปรักหักพังของสิ่งปลูกสร้างรวมทั้งสิ่งเคารพสักการะ โดยเฉพาะ “พระพุทธรูป” ในครั้งอดีตเชื่อกันว่าการสร้างพระพุทธรูปที่มีขนาดใหญ่จากวัสดุที่มีความแข็งแรงคงทนโดยเฉพาะหินที่ช่างจะต้องบรรจงแกะสลักด้วยความระมัดระวังให้มีความประณีตสวยงามมีพุทธลักษณะถูกต้องตรงกับสมเด็จพระสัมมาสัมพุทธจ้า วัดป่าธรรมโสภณ เป็นวัดหนึ่งอยู่ในใจกลางเมืองลพบุรีที่มีพระประธานที่ประดิษฐานอยู่ในอุโบสถของวัดป่าธรรมโสภณเป็นพระพุทธรูปที่เรียกได้ว่ามีขนาดใหญ่โตที่สุดที่สร้างจากหินทราย มีขนาดหน้าตักวัดได้ 2 เมตร 30 เซนติเมตร ความสูงวัดได้ 3 เมตร 80 เซนติเมตร
กรมศิลปากรได้เคยดำเนินการ เพื่อจะนำไปเก็บรวบรวมไว้ที่พิพิธภัณฑสถานแห่งชาติ สมเด็จพระนารายณ์ แต่การเคลื่อนย้ายในสมัยนั้นเป็นไปด้วยความยากลำบาก เนื่องจากองค์ท่านใหญ่มาก กรมศิลปากรไม่มีพาหนะขนาดใหญ่เพื่อเคลื่อนย้ายได้มีเพียงแรงคน จึงได้ไปติดต่อขอกำลังทหารเกณฑ์จากค่ายปืนใหญ่ซึ่งเดิมตั้งอยู่บริเวณ โรงเรียนพิบูลวิทยาลัยในปัจจุบัน เจ้าหน้าที่กรมศิลป์ฯพร้อมกำลังทหารเกณฑ์หลายสิบนายพร้อมกันไปที่วัดตะพานหิน จากนั้นจึงช่วยกันลองยกเศียรดูก่อน โดยกำลังทหารนับสิบนายไม่สามารถยกเศียรขึ้นได้เนื่องจากมีขนาดใหญ่และทำจากหินทรายที่มีน้ำหนักมาก อีกทั้งมาคิดอีกทีว่าถึงนำไปได้ก็คงหาที่ตั้งยากจึงเปลี่ยนใจปล่อยไว้ตามเดิม
ราวปี พ.ศ. 2483 หลวงพ่อฉายฯ ได้รับนิมนต์ฉันเพลในตลาดลพบุรี พร้อมด้วยพระเดชพระคุณหลวงพ่อพระธรรมรามมุนี(หลวงพ่อขุน) เจ้าอาวาสวัดเขาวงพระจันทร์ อดีตเจ้าคณะจังหวัดลพบุรี ได้สนทนากับพระเดชพระคุณ ได้ความว่าวัดป่าธรรมโสภณเป็นวัดที่มีอุโบสถใหญ่โต แต่ยังขาดองค์พระประธาน ขณะนี้มีพระพุทธรูปเก่าแก่อยู่องค์หนึ่งชื่อหลวงพ่อใหญ่ฝังจมดินอยู่ที่วัดตะพาน แถวคลองตาปี่ แต่ด้วยขนาดและน้ำหนักที่มากเกินความสามารถเจ้าหน้าที่กรมศิลปากรและทหารเกณฑ์หลายสิบนายได้ทดลองยกท่อนเศียรดูก่อน ปรากฏว่ายกไม่ขึ้น เจ้าหน้าที่จึงทิ้งองค์ท่านไว้ตามเดิม
วันรุ่งขึ้นหลวงพ่อฉาย ได้เดินทางไปติดต่อขอหลวงพ่อใหญ่มาเป็นองค์พระประธานในอุโบสถของวัด ทางเจ้าหน้าที่กรมศิลปากรก็ไม่ขัดข้องเพียงแต่ต้องให้ทางวัดดำเนินการเคลื่อนย้ายเอง
จากนั้นท่านได้เดินทางมายังวัดตะพานทันที ท่านได้จุดธูปเทียน บอกกล่าวขออนุญาตเคลื่อนย้ายองค์หลวงพ่อใหญ่ หลังเสร็จพิธี หลวงพ่อฉายได้ลองให้ทหารยกท่อนเศียรดูปรากฏว่ากำลังทหารเพียง 3 นายก็ยกขึ้นได้ จากนั้นจึงช่วยกันขุดชิ้นส่วนอื่นที่ฝังอยู่ใต้ดินจนครบองค์ นำใส่รถเข็น เข็นไปตามทางรถไฟจนถึงวัดป่า จากนั้นพระและเณรก็ช่วยกันหามเข้าไปในอุโบสถ ปะติดปะต่อจนเรียบร้อย แล้วจึงทำการลงรักปิดทอง 100% จนเหลืองอร่ามทั่วทั้งองค์ จนไม่เห็นหินทรายเนื้อเดิม จากนั้นหลวงพ่อฉายจึงได้ถวายนามให้ใหม่ว่า “หลวงพ่อพุทธมงคลสรรเพ็ชญ์” นับแต่นั้นมา
วิทยาลัยการอาชีพขอนแก่น สถาบันการอาชีวศึกษาภาคตะวันออกเฉียงเหนือ ๓

วิทยาลัยการอาชีพขอนแก่น (อังกฤษ : Khon Kaen Industrial and Community Education College ) เป็นวิทยาลัยด้านช่างฝึกอาชีพ สังกัดสถาบันการอาชีวศึกษาภาคตะวันออกเฉียงเหนือ ๓ ตั้งอยู่ อำเภอชนบท จังหวัดขอนแก่น โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
| --- | --- |

ชื่อย่อ: วก.ขก. / KKNIC
ประเภท: รัฐบาล - วิทยาลัย  สังกัดสถาบันการอาชีวศึกษาภาคตะวันออกเฉียงเหนือ ๓
ผู้อำนวยการ: นายลำปาง พันธ์เพชร
ที่ตั้ง: ถนนแจ้งสนิท  ตำบลชนบท  อำเภอชนบท  จังหวัดขอนแก่น 40180
เว็บไซต์: www.kknic.ac.th
ประวัติ

วิทยาลัยการอาชีพขอนแก่น แรกเริ่มก่อตั้งในชื่อ “ ศูนย์ฝึกวิชาชีพขอนแก่น ” เปิดดำเนินการระยะแรกของโครงการจัดตั้งศูนย์ฝึกวิชาชีพ โดยมีกรมอาชีวศึกษาเป็นผู้รับผิดชอบโครงการจัดตั้งในเขตการศึกษา 9 โดยได้วางศิลาฤกษ์ตัวอาคารเมื่อวันที่ 27 สิงหาคม 2523 เวลา 08.49-09.19 น. โดยมีผู้ว่าราชการจังหวัดขอนแก่น เป็นประธานในพิธี และผู้อำนวยการโครงการ จัดตั้งศูนย์ฝึกวิชาชีพ   ดร.วิรัช    กมุทมาศ    เป็นผู้กล่าวรายงานเกี่ยวกับการจัดตั้งศูนย์ นอกจากนี้ยังมีผู้มีเกียรติจากวงการศึกษาข้าราชการพ่อค้า ประชาชนให้เกียรติมาร่วมพิธีคับคั่งหลังจากการวางศิลาฤกษ์ ได้มีการเร่งการก่อสร้างจนมีการรับมอบงานการก่อสร้างครั้งสุดท้ายเดือนสิงหาคม 2524 รวมระยะเวลาการก่อสร้างประมาณ 1 ปี
ต่อมาเมื่อวันที่ 7 มิถุนายน 2534 ยกฐานะของศูนย์ฝึกวิชาชีพขอนแก่น เป็น วิทยาลัยการอาชีพขอนแก่น (Khon - Kaen Industrial And Community Education College)สังกัดกองการศึกษาอาชีพ กรมอาชีวศึกษา กระทรวงศึกษาธิการ เปิดสอนระดับ ประกาศนียบัตรวิชาชีพ (ปวช.)
ปี พ.ศ. 2538 ได้รับคัดเลือกจากกระทรวงศึกษาธิการให้เป็นสถานศึกษาที่ได้รับรางวัลพระราชทาน ระดับการศึกษาวิชาชีพ
ปี พ.ศ. 2539 เปิดสอนหลักสูตรประกาศนียบัตรวิชาชีพชั้นสูง(ปวส.) จำนวน 2 สาขาวิชา
ปี พ.ศ. 2542 ได้รับรางวัล “สถานศึกษาได้มาตรฐาน อาชีวศึกษาดีเด่น” กรมอาชีวศึกษา    กระทรวง ศึกษาธิการ
ปี พ.ศ. 2544 เปิดสอนหลักสูตรประกาศนียบัตรวิชาชีพชั้นสูง(ปวส.) สาขาเทคโนโลยีการทอผ้าไหมและผ้าพื้นเมือง
ปี พ.ศ.  2546 ได้รับคัดเลือกจากกระทรวงศึกษาธิการให้เป็นสถานศึกษาที่ได้รับรางวัลพระราชทาน ระดับอุดมศึกษา ต่ำกว่าปริญญา
ปี พ.ศ.  2548 ร่วมมือกับโรงเรียนหนองสองห้องวิทยาเปิดสอนหลักสูตรคู่ขนาน ระดับประกาศนียบัตรวิชาชีพ (ปวช.) และโรงเรียนอื่นๆ ที่อยู่ห่างไกลการเดินทางมาเรียนที่วิทยาลัยหลักตามลำดับ
หลักสูตร

วิทยาลัยการอาชีพขอนแก่น เปิดสอนระดับดังนี้
ปริญญาตรี
ประกาศนียบัตรวิชาชีพชั้นสูง (ปวส.)
ประกาศนียบัตรวิชาชีพ (ปวช.)
| หลักสูตรที่เปิดสอนในวิทยาลัยการอาชีพขอนแก่น สถาบันการอาชีวศึกษาภาคตะวันออกเฉียงเหนือ ๓> ประกาศนียบัตรวิชาชีพ | หลักสูตรที่เปิดสอนในวิทยาลัยการอาชีพขอนแก่น สถาบันการอาชีวศึกษาภาคตะวันออกเฉียงเหนือ ๓> ประกาศนียบัตรวิชาชีพชั้นสูง | หลักสูตรที่เปิดสอนในวิทยาลัยการอาชีพขอนแก่น สถาบันการอาชีวศึกษาภาคตะวันออกเฉียงเหนือ ๓> ระดับปริญญาตรี (ต่อเนื่อง) |
| --- | --- | --- |
| หลักสูตรประกาศนียบัตรวิชาชีพ การก่อสร้าง  เครื่องกล  เครื่องมือกลและซ่อมบำรุง  ผ้าและเครื่องแต่งกาย  พณิชยการ  ไฟฟ้าและอิเล็กทรอนิกส์  โลหะการ  การโรงแรม | หลักสูตรปรกาศนียบีตรวิชาชีพชั้นสูง การโรงแรม  การตลาด  การบัญชี  คอมพิวเตอร์ธุรกิจ  เครื่องกล  เทคนิคการผลิต  เทคโนโลยีคอมพิวเตอร์  เทคโนโลยีสิ่งทอ  ไฟฟ้ากำลัง  อิเล็กทรอนิกส์  ช่างอากาศยาน | หลักสูตรเทคโนโลยีบัณฑิต (ทล.บ.) สาขาวิชาคอมพิวเตอร์ธุรกิจ |
ทำเนียบผู้อำนวยการวิทยาลัย-วิทยาเขต

ทำเนียบผู้อำนวยการวิทยาลัยการอาชีพขอนแก่น สถาบันการอาชีวศึกษาภาคตะวันออกเฉียงเหนือ
| ทำเนียมผู้อำนวยการวิทยาลัยการอาชีพขอนแก่น สถาบันการอาชีวศึกษาภาคตะวันออกเฉียงเหนือ ๓> ชื่อ-สกุล | ทำเนียมผู้อำนวยการวิทยาลัยการอาชีพขอนแก่น สถาบันการอาชีวศึกษาภาคตะวันออกเฉียงเหนือ ๓> ระยะเวลาดำรงตำแหน่ง | ทำเนียมผู้อำนวยการวิทยาลัยการอาชีพขอนแก่น สถาบันการอาชีวศึกษาภาคตะวันออกเฉียงเหนือ ๓> หมายเหตุ |
| --- | --- | --- |
| 1.  นายสมเกียรติ  เนาวเพ็ญ  | พ.ศ.  2524 - 2534 | 10 ปี |
| 2.  นายสมบูรณ์ บัวบาน  | พ.ศ.  2534 - 2541 | 7 ปี |
| 3.  นางนวลศรี  สุทันติกร | พ.ศ.  2541 - 2546 | 5 ปี |
| 4.  ดร.สิทธิศักดิ์  ชำปฏิ   | พ.ศ.  2546 - 2553  | 7 ปี |
| 5. ดร.วรวิทย์ ตันฑนะเทวินทร์ | พ.ศ.  2553 - 2557 | 4 ปี |
| 6. ดร.อดุลย์ พิมพ์ทอง | พ.ศ.  2558 -  ปัจจุบัน | ปัจจุบัน |
*หมายเหตุ : ชื่อ-สกุล ตำแหน่งขณะดำรงตำแหน่งในขณะนั้น
แหล่งข้อมูลอื่น

เว็บไซต์วิทยาลัยการอาชีพขอนแก่น
เว็บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว็บไซต์สถาบันการอาชีวศึกษาภาคตะวันออกเฉียงเหนือ ๓ เก็บถาวร 2017-07-05 ที่ เวย์แบ็กแมชชีน
สึเนกาซุ ทาเกดะ

| --- | --- |
สึเนกาซุในปี ค.ศ. 1964
ข้อมูลส่วนบุคคล
เกิด:  (1947-11-01) 1 พฤศจิกายน ค.ศ. 1947 (76 ปี) โตเกียว ประเทศญี่ปุ่น
ส่วนสูง: 1.72 m (5 ft 8 in)
น้ำหนัก: 60 kg (130 lb)
กีฬา
กีฬา: ขี่ม้ากระโดดข้ามเครื่องกีดขวาง
สึเนกาซุ ทาเกดะ (ญี่ปุ่น: 竹田 恆和; โรมาจิ: Takeda Tsunekazu; 1 พฤศจิกายน ค.ศ. 1947) เป็นนักกีฬาชาวญี่ปุ่น ซึ่งเป็นที่รู้จักในฐานะนักขี่ม้าผู้เข้าแข่งขันโอลิมปิกฤดูร้อนสองสมัย รวมถึงเป็นประธานคณะกรรมการโอลิมปิกแห่งประเทศญี่ปุ่นคนปัจจุบัน
ประวัติ

สึเนกาซุ ทาเกดะเกิดเมื่อวันที่ 1 พฤศจิกายน ค.ศ. 1947 ที่กรุงโตเกียว เป็นโอรสในสึเนโยชิ ทาเกดะ และเป็นพระปนัดดาในจักรพรรดิเมจิ
เขาดำรงตำแหน่งเป็นประธานของคณะกรรมการโอลิมปิกแห่งประเทศญี่ปุ่น ณ วันที่ 24 ตุลาคม ค.ศ. 2001 และยังเป็นสมาชิกคณะกรรมการบริหารสภาโอลิมปิกแห่งเอเชีย
ตลอดจนได้รับเลือกให้เป็นสมาชิกของคณะกรรมการโอลิมปิกสากลในเดือนกรกฎาคม ค.ศ. 2012
ศาล

บทความนี้เกี่ยวกับองค์กรสาธารณะ สำหรับแท่นบูชา ดูที่ ศาลพระภูมิ
ที่ทำการศาลในประเทศมาเลเซีย
ศาล เป็นองค์กรสาธารณะที่มีหน้าที่ในการวินิจฉัยข้อพิพาทเกี่ยวกับพลเมือง แรงงาน กิจการ และอาชญากรรมภายใต้กฎหมาย ในกฎหมายทั่วไปและกฎหมายพลเมือง ศาลนับว่าเป็นทางออกของข้อพิพาทต่าง ๆ เป็นที่ทราบกันอยู่แล้วว่า ทุก ๆ คนมีสิทธิ์ที่จะนำข้อกล่าวหามาใช้ในศาลได้ ในขณะเดียวกัน ผู้ถูกกล่าวหาก็มีสิทธิ์ที่จะแก้ต่างในศาลได้เช่นกัน
ศาลจะสามารถบังคับใช้อำนาจได้ผ่านการพิจารณาโดยอำนาจตุลาการ ซึ่งตามหลักแล้วตุลาการจะไม่สร้างกฎหมายขึ้นมาเองตามหลักการแยกใช้อำนาจ แต่จะใช้การตีความจากกฎหมายให้สอดคล้องกับข้อเท็จจริงในแต่ละคดี
เขตอำนาจศาล

เขตอำนาจศาล หมายถึง พื้นที่และประเภทคดีที่ศาลนั้นมีอำนาจในการพิจารณาพิพากษาคดีตามกฎหมายที่บัญญัติ ซึ่งอาจแบ่งเขตอำนาจของแต่ละศาลได้ตามลักษณะทางภูมิศาสตร์ ปริมาณคดีในท้องที่ และอำนวยความสะดวกผู้มาติดต่อราชการ
ระบบของศาล

ในแต่ละประเทศแบ่งระบบของศาลออกเป็น 2 รูปแบบ ได้แก่
ศาลระหว่างประเทศ

ศาลยุติธรรมระหว่างประเทศ
ศาลอาญาระหว่างประเทศ
ศาลในประเทศไทย

การตั้งศาลขึ้นใหม่เพื่อพิจารณาพิพากษาคดีใดคดีหนึ่งหรือคดีที่มีข้อหาฐานใดฐานหนึ่งโดยเฉพาะแทนศาลที่มีอยู่ตามกฎหมายสำหรับพิจารณาพิพากษาคดีนั้น จะกระทำมิได้
ตามรัฐธรรมนูญแห่งราชอาณาจักรไทย (พุทธศักราช 2560) ศาลมี 4 ประเภท คือ
ศาลยุติธรรม
ศาลปกครอง
ศาลทหาร
ศาลรัฐธรรมนูญ
ดูเพิ่ม

ศาลยุติธรรมระหว่างประเทศ
รายชื่ออาคารและสิ่งก่อสร้างที่สูงที่สุดในญี่ปุ่น

ตึกระฟ้าในโตเกียว
สิ่งก่อสร้างที่สูงที่สุด

รายชื่ออันดับสิ่งก่อสร้างในประเทศญี่ปุ่น (ยกเว้นอาคาร) ซึ่งมีความสูงตั้งแต่ 180 เมตร (591 ฟุต) ซึ่งรวมถึงยอดแหลม โครงสร้างส่วนย่อย และเสาอากาศด้วย
| อันดับ | ชื่อ | รูปภาพ | ความสูง ม>  (ฟุต) | ปี (พ> ศ.) | ประเภทสิ่งก่อสร้าง | จังหวัด | เชิงอรรถ |
| --- | --- | --- | --- | --- | --- | --- | --- |
| 01.01 | โตเกียวสกายทรี |  | 634 (2,080) | 2554 | หอโครงเหล็ก | โตเกียว | หอคอยที่สูงที่สุดในโลก |
| 01.02 | โตเกียวทาวเวอร์ |  | 333 (1,091) | 2501 | หอโครงเหล็ก | โตเกียว | สิ่งก่อสร้างที่ทำด้วยเหล็กกล้าที่สูงที่สุดในโลก |
| 02.03 | สะพานอะคะชิ-ไคเกียว |  | 298 (979) | 2541 | สะพานแขวน | เฮียวโงะ |  |
| 03.04 | เสากระจายคลื่นโอะทะคะโดะยะ-ยะมะ |  | 250 (820) | 2542 | guyed mast | ฟุกุชิมะ |  |
| 04.05 | เสากระจายคลื่นหลัก เอ็นเอชเค โชะบุ-คุกิ |  | 240 (787) | 2525 | guyed mast | ไซตะมะ |  |
| 5.06 | ฟุกุโอะกะทาวเวอร์ |  | 234 (768) | 2532 | หอสังเกตการณ์ | ฟุกุโอะกะ | สิ่งก่อสร้างที่สูงที่สุดในจังหวัดฟุกุโอะกะ; สิ่งก่อสร้างที่สูงที่สุดในญี่ปุ่นในทศวรรษที่ 1980 |
| 06.07= | Chusi Powerline Crossing |  | 226 (741) | 2505 | Electricity pylon | ฮิโระชิมะ | 2 อาคาร |
| 06.07= | Tatara Bridge |  | 226 (741) | 2542 | สะพานแขวน | อะฮิเมะ |  |
| 07.08 | Daqi-Channel-Crossing |  | 223 (732) | 2540 | Electricity pylon |  | 2 อาคาร |
| 08.09 | Chita Thermal Power Station Units 1-4 |  | 220 (722) |  | หอทำความเย็น | ไอจิ |  |
| 09.010 | Marcus Island LORAN-C transmitter |  | 213 (699) | 2543 | guyed mast | โตเกียว |  |
| 10.011= | Atsumi Thermal Power Plant Units 3 & 4 |  | 200 (656) |  | หอทำความเย็น | ไอจิ |  |
| 11.011= | Chita Thermal Power Station Units 5 & 6 |  | 200 (656) |  | หอทำความเย็น |  |  |
| 11.011= | Chita Thermal Power Plant II |  | 200 (656) |  | หอทำความเย็น | ไอจิ |  |
| 11.011= | Hekinan Thermal Power Plant Units 1-3 |  | 200 (656) | 2533 | หอทำความเย็น | ไอจิ |  |
| 11.011= | Anan Power Plant |  | 200 (656) |  | หอทำความเย็น | โทะกุชิมะ |  |
| 11.011= | Sakaide Power Plant Units 2-4 |  | 200 (656) | 2514 | หอทำความเย็น | คะงะวะ |  |
| 11.011= | Hagane-yama Transmitter |  | 200 (656) | 2544 | guyed mast | ซะงะ |  |
สิ่งก่อสร้างที่ถูกรื้อถอน/ทำลาย

| ชื่อ | ความสูงยอดตึก | ปี (พ> ศ.) | ประเภทสิ่งก่อสร้าง | เมือง | หมายเหตุ |
| --- | --- | --- | --- | --- | --- |
| Iwo Jima LORAN-C transmission mast | 411.5 m | 2506/2508 | Guyed Mast | Iwo Jima | พังทลายในปี พ.ศ. 2508 จากนั้นจึงสร้างใหม่และรื้อถอนในปี พ.ศ. 2536 |
| Marcus Island LORAN-C transmission mast (1st) | 411.5 m | 2507 | Guyed Mast | Markus Island | รื้อถอนในปี พ.ศ. 2528 และถูกแทนที่ด้วยอาคารเล็กกว่า |
| Shushi Wan OMEGA transmitter | 389 m | 2516 | Guyed Mast | Shushi-Wan, Tsushima Island | รื้อถอนในปี พ.ศ. 2541 |
| NHK Kawaguchi Transmitter | 312.78 m | 2480 | Guyed mast | Kawaguchi, Saitama | รื้อถอนในปี พ.ศ. 2527 |
ตึกที่สูงที่สุดจากอดีต ถึงปัจจุบัน

| ชื่อ | ปีที่สูงที่สุด (พ> ศ.) | ความสูง ม>  (ฟุต) | ชั้น | จังหวัด | อ้างอิง |
| --- | --- | --- | --- | --- | --- |
| อาคารรัฐสภาญี่ปุ่น | 2479 – 2507 | 62 (215) | 9 | โตเกียว |  |
| โรงแรมนิวโอทะนิโตเกียว | 2507 – 2511 | 72 (237) | 17 | โตเกียว |  |
| Kasumigaseki Building | 2511 – 2513 | 156 (512) | 36 | โตเกียว |  |
| โตเกียวเวิลด์เทรดเซ็นเตอร์ | 2513 – 2514 | 163 (533) | 40 | โตเกียว |  |
| โรงแรมเคอิโอะพลาซา ตึกเหนือ | 2514 – 2517 | 180 (589) | 47 | โตเกียว |  |
| ชินจุกุซุมิโทโม | 2517 – 2517 | 210 (690) | 52 | โตเกียว |  |
| Shinjuku Mitsui Building | 2517 – 2521 | 225 (738) | 55 | โตเกียว |  |
| ซันชายน์ 60 | 2521 – 2534 | 240 (786) | 60 | โตเกียว |  |
| Tokyo Metropolitan Government Building | 2534 – 2536 | 243 (797) | 48 | โตเกียว |  |
| โยะโกะฮะมะ แลนด์มาร์ก ทาวเวอร์ | 2536 – 2557 | 296 (970) | 70 | คะนะงะวะ |  |
| อะเบะโนะฮะรุคัส | 2557 - ปัจจุบัน | 300 (984) | 60 | โอซะกะ |  |
แหล่งข้อมูลอื่น

Skyscraperpage.com
สร้างในปี พ.ศ. 2507 เพื่อรับกับกีฬาโอลิมปิกฤดูร้อน 1964 โรงแรมนิวโอทะนิ ในกรุงโตเกียว ซึ่งเป็นอาคารที่สูงที่สุดในญี่ปุ่นระหว่างปี พ.ศ. 2511
หม่อมราชวงศ์แป้ว มาลากุล

| หม่อมราชวงศ์แป้ว มาลากุล |
| --- | --- |

เกิด: พ.ศ. 2423
เสียชีวิต: 10 ตุลาคม พ.ศ. 2457
บิดามารดา: พระวรวงศ์เธอ กรมหมื่นปราบปรปักษ์  หม่อมทับ มาลากุล ณ อยุธยา
หม่อมราชวงศ์แป้ว มาลากุล เป็นธิดาในพระวรวงศ์เธอ กรมหมื่นปราบปรปักษ์ เกิดเมื่อ พ.ศ. 2423 ถวายตัวในราชสำนัก มีหน้าที่ดูแลข้าหลวงและข้าราชการฝ่ายในของสมเด็จพระศรีพัชรินทราบรมราชินีนาถ พระบรมราชชนนีพันปีหลวง
หม่อมราชวงศ์แป้วป่วยเป็นวัณโรค ถึงแก่กรรมเมื่อ 10 ตุลาคม 2457 ได้รับพระราชทานหีบทองทรายเป็นเกียรติยศ พระบาทสมเด็จพระมงกุฎเกล้าเจ้าอยู่หัวเสด็จฯ พระราชทานเพลิงศพ ณ เมรุวัดเทพศิรินทราวาสราชวรวิหาร เมื่อวันที่ 25 เมษายน พ.ศ. 2463
สาวเซี่ยงไฮ้

"สาวเซี่ยงไฮ้" เป็นซิงเกิลของวงดนตรีค็อกเทล จากสตูดิโออัลบั้ม เท็นเทาซันด์เทียส์ (พ.ศ. 2554) ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย ชวรัตน์ หรรษคุณาฒัย อายุ จารุบูรณะ และปัณฑพล ประสารราชกิจ ออกจำหน่ายในวันที่ 18 มกราคม พ.ศ. 2555
เพลง "สาวเซี่ยงไฮ้" เป็นเพลงที่ได้อิทธิพลจากเพลงจีน เพิ่มเติมสีสันความน่าสนใจด้วยการใช้เอ้อหูหรือซอสองสายผสมลงไปกับเครื่องจังหวะที่เดินทำนองแบบดนตรีพื้นเมืองและการใช้ทำนองร้องแบบบันไดเสียงเพนทาโทนิก (Pentatonic) ซึ่งแทบจะไม่มีจุดหายใจในเพลง
การตอบรับ

เพลง "สาวเซี่ยงไฮ้" ติดอันดับสูงสุดที่ 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 กุมภาพันธ์ พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2555) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 18
วัดป่าดาราภิรมย์

ระวังสับสนกับ วัดป่าธาราภิรมย์
| วัดป่าดาราภิรมย์ |
| --- | --- |


ที่ตั้ง: ตำบลริมใต้ อำเภอแม่ริม จังหวัดเชียงใหม่
ประเภท: พระอารามหลวงชั้นตรี ชนิดสามัญ
นิกาย: เถรวาท ธรรมยุติกนิกาย
 สถานีย่อยพระพุทธศาสนา
วัดป่าดาราภิรมย์ ตั้งอยู่ที่ 514 ตำบลริมใต้ อำเภอแม่ริม จังหวัดเชียงใหม่ ได้รับพระบรมราชานุญาตยกฐานะให้เป็นพระอารามหลวงชั้นตรี ชนิดสามัญ นับได้ว่าเป็นพระอารามหลวงแห่งที่ 7 ในจังหวัดเชียงใหม่ อยู่ด้านหลังที่ว่าการอำเภอแม่ริมและค่ายดารารัศมี นามของวัดนี้ถูกตั้งขึ้นตามพระนามของเจ้าดารารัศมี พระราชชายา
ประวัติ

พระครูวินัยธรมั่น ภูริทตฺโต ได้ออกจาริกธุดงค์มาทางภาคเหนือและได้พำนัก ณ ป่าช้าร้างติดกับสวนเจ้าสบาย พระตำหนักดาราภิรมย์ของเจ้าดารารัศมี พระราชชายาในรัชกาลที่ 5 ซึ่งเป็นสถานที่สงบ เป็นสปายะในการบำเพ็ญกรรมฐาน และมีพระสงฆ์ได้เข้ามาบำเพ็ญกรรมฐาน ณ ที่แห่งนี้ เมื่อชาวบ้านในละแวกเห็นแล้วได้เกิดศรัทธาจึงได้ร่วมกันสร้างเสนาสนะต่าง ๆ ถวายเพื่อให้คณะสงฆ์ได้ใช้ในกิจการสงฆ์ ต่อมาในปี พ.ศ. 2484 เจ้าลดาคำ ณ เชียงใหม่ ทายาทของเจ้าดารารัศมี พระราชชายา ได้ถวายที่ดินดังกล่าวซึ่งอยู่ในเขตพระราชฐานพระตำหนักเจ้าดารารัศมีให้แก่วัด
วัดป่าดาราภิรมย์ ได้ประกาศตั้งเป็นวัดวันที่ 21 ธันวาคม พ.ศ. 2481 และได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2522 ประกอบพิธีผูกพัทธสีมา เมื่อวันที่ 9 กุมภาพันธ์ พ.ศ. 2523
ปัจจุบัน พระเทพวชิราธิบดี (ฤทธิรงค์ ญาณวโร) เจ้าคณะจังหวัดเชียงใหม่ ลำพูน แม่ฮ่องสอน (ธ.) ดำรงตำแหน่งเจ้าอาวาส
สถาปัตยกรรม

พระอุโบสถ ประดิษฐานพระประธานเป็นพระพุทธรูปปางสมาธิ ศิลปสุโขทัย พระนามว่า “พระสยัมภูโลกนาถ”
พระธาตุเจดีย์พระพุทธบาทสี่รอย ประดิษฐานรอยพระพุทธบาทสี่รอยจำลอง ศิลปสุโขทัยประยุกต์ พระนามว่า “พระพุทธการุญกิตติคุณขจร”
มณฑปพระเจ้าทันใจ มณฑปเป็นศิลปล้านนาแบบเชียงตุง ประดิษฐานพระพุทธรูปศิลปเชียงแสนสิงห์
หอกิตติคุณ จัดสร้างในการฉลองชนมายุ 80 ปี พระพุทธพจนวราภรณ์ (จันทร์ กุสโล) ขณะดำรงสมณศักดิ์ที่พระธรรมดิลก ภายในได้รวบรวมเกียรติประวัติ ของพระเดชพระคุณเจ้า
พระวิหารหลวง
หอพระแก้ว
หอพระกรรมฐาน
แหล่งข้อมูลอื่น

เว็บไซต์อย่างเป็นทางการ เก็บถาวร 2016-03-05 ที่ เวย์แบ็กแมชชีน
ภาพพาโนรามา วีอาร์ ทัวร์ 360° วัดป่าดาราภิรมย์
ทำเนียบวัดไทย
รายชื่อเว็บเบราว์เซอร์

รายชื่อเว็บเบราว์เซอร์เรียงลำดับตามช่วงเวลา
รายชื่อเว็บเบราว์เซอร์
เว็บเบราว์เซอร์ที่เป็นที่รู้จักกันดี

เรียงตามลำดับเวลาที่เปิดให้ใช้:
เวิลด์ไวด์เว็บ (26 กุมภาพันธ์ พ.ศ. 2534)
โมเสก (22 เมษายน พ.ศ. 2536)
เน็ตสเคป แนวิเกเตอร์ (13 ตุลาคม พ.ศ. 2537)
อินเทอร์เน็ตเอกซ์พลอเรอร์ (สิงหาคม พ.ศ. 2538)
โอเปร่า (พ.ศ. 2539)
ซาฟารี (7 มกราคม พ.ศ. 2546)
มอซิลลา ไฟร์ฟอกซ์ (9 พฤศจิกายน พ.ศ. 2547)
กูเกิล โครม (2 กันยายน พ.ศ. 2551)
เว็บเบราว์เซอร์แบบกราฟิกส์ > เว็บเบราว์เซอร์ที่ใช้ตัววาดหน้าเว็บ Trident

เว็บเบราว์เซอร์ที่ใช้ตัววาดหน้าเว็บ Trident ที่พัฒนาโดยบริษัทไมโครซอฟท์
อินเทอร์เน็ตเอกซ์พลอเรอร์ (Internet Explorer)
MSN Explorer
Netscape Browser (Netscape 8 มีทั้ง Gecko และ Trident)
Windows Explorer (ใช้โมดูลบางตัวร่วมกันกับ Internet Explorer)
แมกซ์ทอน (Maxthon)
Sleipnir Browser
เว็บเบราว์เซอร์แบบกราฟิกส์ > เว็บเบราว์เซอร์ที่ใช้ตัววาดหน้าเว็บ Gecko

เว็บเบราว์เซอร์ที่ใช้ตัววาดหน้าเว็บ Gecko ที่พัฒนาโดยมูลนิธิมอซิลลา
มอซิลลา ไฟร์ฟอกซ์ (Mozilla Firefox)
คามิโน (Camino) สำหรับแมคโอเอสเท็น
Mozilla Application Suite
ซีมังกี (SeaMonkey)
CompuServe
lolifox
Aphrodite
BackArrow (พัฒนาจาก Skipstone)
Beonex Communicator
DocZilla เบราว์เซอร์ที่สนับสนุนภาษา SGML
Epiphany เว็บเบราว์เซอร์หลักของ GNOME ในปัจจุบัน
Galeon เว็บเบราว์เซอร์หลักของ GNOME ก่อนจะเปลี่ยนมาเป็น Epiphany
K-Meleon สำหรับวินโดวส์
K-MeleonCCF สำหรับวินโดวส์ (พัฒนาจาก K-Meleon)
Kazehakase เบราว์เซอร์ขนาดเล็กใช้ไลบรารีติดต่อผู้ใช้ GTK2 บนลีนุกซ์
Madfox (พัฒนาจาก Firefox)
Netscape Browser (Netscape 8 มีทั้ง Gecko และ Trident)
Netscape (เวอร์ชัน 6 ขึ้นไป)
Salamander
Skipstone
เว็บเบราว์เซอร์แบบกราฟิกส์ > เว็บเบราว์เซอร์ที่ใช้ตัววาดหน้าเว็บ KHTML

เว็บเบราว์เซอร์ที่ใช้ตัววาดหน้าเว็บ KHTML ที่พัฒนาโดยโครงการ KDE
คองเคอเรอร์ (Konqueror)
ซาฟารี (Safari)
ABrowse
OmniWeb
Shiira
SkyKruzer
SunriseBrowser
เว็บเบราว์เซอร์แบบกราฟิกส์ > เว็บเบราว์เซอร์อื่นๆ

โอเปร่า (Opera)
กูเกิล โครม (Google Chrome)
Internet Explorer for Mac
Amaya
Arachne
Avant Browser
AWeb
Charon (สำหรับระบบปฏิบัติการ Inferno)
Dillo
Emacs/W3
ProSyst mBrowser
Espial Escape
HotJava
IBrowse
icab
Jazilla
NetPositive
NetSurf
Off By One
Oregano
Voyager
เว็บเบราว์เซอร์แบบข้อความ

Alynx
ELinks
Links
Lynx
Netrik
w3m
วัดมหาธาตุวรวิหาร

วัดมหาธาตุวรวิหาร  อาจหมายถึง
วัดมหาธาตุวรวิหาร เพชรบุรี เดิมชื่อวัดหน้าพระธาตุ ถนนดำเนินเกษม ตำบลคลองกระแชง อำเภอเมืองเพชรบุรี จังหวัดเพชรบุรี
วัดมหาธาตุวรวิหาร (ราชบุรี)
วัดมหาธาตุวชิรมงคล

| วัดมหาธาตุวชิรมงคล |
| --- | --- |


ชื่อสามัญ: วัดมหาธาตุวชิรมงคล, วัดบางโทง
ที่ตั้ง: ตำบลนาเหนือ อำเภออ่าวลึก จังหวัดกระบี่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดมหาธาตุวชิรมงคล เป็นพระอารามหลวงสังกัดคณะสงฆ์ฝ่ายมหานิกาย ตั้งอยู่ในตำบลนาเหนือ อำเภออ่าวลึก จังหวัดกระบี่ บนเนื้อที่ 111 ไร่เศษ
วัดมหาธาตุวชิรมงคล หรือชื่อเดิมคือ วัดบางโทง สร้างเมื่อประมาณ พ.ศ. 2483 ในที่ดินบริจาคของนายเปล้า ทองศิริ นายมั่น เพ่งกิจ และนายน่วม ดำพันธ์ บนพื้นที่กว่า 100 ไร่ บริเวณรอบวัดเป็นสวนยางพาราและสวนปาล์มน้ำมัน ต่อมาได้รับการพระราชทานวิสุงคามสีมาเมื่อวันที่ 13 กุมภาพันธ์ พ.ศ.2496 เขตวิสุงคามสีมา กว้าง 30 เมตร ยาว 70 เมตร ได้ทำพิธีผูกพัทธสีมา เมื่อวันที่ 14 มีนาคม พ.ศ. 2519 ในปี พ.ศ. 2545 กรรมการมหาเถรสมาคมเห็นความสำคัญจึงจัดสร้างพุทธสถานและพระมหาธาตุเจดีย์เพื่อเฉลิมพระเกียรติ
จุดเด่นของวัดคือ พระมหาธาตุเจดีย์ เฉลิมพระเกียรติ 50 พรรษา มหาวชิราลงกรณ ที่สร้างขึ้น เพื่อเฉลิมพระเกียรติพระบาทสมเด็จพระเจ้าอยู่หัว ซึ่งขณะนั้นดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร พระมหาธาตุเจดีย์มีความสูงประมาณ 95 เมตร บริเวณรอบ ๆ มีการประดับตกแต่งคล้ายคลึงกับมหาเจดีย์พุทธคยา สถานที่พระพุทธเจ้าตรัสรู้ ประเทศอินเดีย รอบของพระมหาธาตุเจดีย์มีระเบียงรายทั้ง 4 ด้าน และมีพระพุทธรูปต่าง ๆ ประดิษฐานอยู่จำนวนมาก ภายในพระมหาธาตุเจดีย์มีพระพุทธรูปเป็นพระประธานองค์ใหญ่ มีภาพจิตรกรรมฝาผนังเล่าเรื่องราวเกี่ยวกับพุทธประวัติ และตกแต่งด้วยลายกระหนก ลายไทยอ่อนช้อย
โดยรอบของวัดยังมี รูปเหมือนหลวงปู่ทวดองค์ใหญ่ ที่มีขนาดหน้าตักกว้าง 9 เมตร 9 นิ้ว พระพุทธรูปปางแสดงปฐมเทศนาขนาดหน้าตักกว้าง 3 เมตร อุโบสถประดิษฐานพระพุทธรูปองค์ใหญ่ภายในมีภาพเขียนพุทธประวัติ
ต่อมาเมื่อปี พ.ศ. 2567 วัดมหาธาตุวชิรมงคลเป็นสถานที่ประดิษฐานพระบรมสารีริกธาตุของพระโคตมพุทธเจ้า และพระอรหันตธาตุของพระอัครสาวก ได้แก่พระสารีบุตรและพระมหาโมคคัลลานะ ที่รัฐบาลไทยอัญเชิญมาจากประเทศอินเดีย มาประดิษฐานที่ประเทศไทย เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยเป็นแห่งที่ 4 และแห่งสุดท้าย ต่อจากท้องสนามหลวง กรุงเทพมหานคร, หอคำหลวง อุทยานหลวงราชพฤกษ์ จังหวัดเชียงใหม่ และวัดมหาวนาราม (วัดป่าใหญ่) จังหวัดอุบลราชธานี และเป็นจุดหลักประจำภาคใต้ โดยเปิดให้ประชาชนเข้าสักการะเมื่อวันที่ 15 - 18 มีนาคม หลังจากนั้นรัฐบาลไทยได้ส่งมอบพระบรมสารีริกธาตุและพระอรหันตธาตุกลับไปให้รัฐบาลอินเดีย
สมัยพระเวท

สมัยพระเวท หรือ ยุคพระเวท (ราว 1500–500 ปีก่อนคริสตกาล) เป็นสมัยหนึ่งในประวัติศาสตร์ของอนุทวีปอินเดียทางตอนเหนือ มีช่วงเวลาระหว่างตอนสิ้นสุดอารยธรรมลุ่มแม่น้ำสินธุกับการตั้งรกรากครั้งที่สองที่เริ่มต้นตอนกลางของที่ราบลุ่มแม่น้ำสินธุ-คงคา (Indo-Gangetic Plain) ราว 600 ปีก่อนคริสตกาล ชื่อของยุคมาจากพระเวท ซึ่งคือคัมภีร์ที่ให้ข้อมูลของชีวิตของยุคนี้ ซึ่งเข้าใจว่าเป็นข้อมูลทางประวัติศาสตร์ และประกอบด้วยข้อมูลเอกสารชั้นต้นของยุคนี้ เอกสารเหล่านี้รวมถึงหลักฐานทางโบราณคดีทำให้สามารถพิจารณาพบร่องรอยและและสรุปได้ถึงความก้าวหน้าของวัฒนธรรมยุคพระเวท
คัมภีร์พระเวทแต่งขึ้นจากการเล่าต่อกันมาโดยคนที่ใช้ภาษาอินโดอารยันเก่าที่อพยพจากทางตอนเหนือของภูมิภาคของอนุทวีปอินเดีย สังคมยุคพระเวทเป็นสังคมชายนำและสืบทอดตำแหน่งโดยฝ่ายชาย ต้นยุคพระเวทอารยันเป็นสังคมยุคสัมฤทธิ์ตอนปลายมีจุดศูนย์กลางบริเวณภูมิภาคปัญจาบ มีรูปแบบเป็นชนเผ่ามากกว่าจะเป็นราชอาณาจักร และสืบทอดตำแหน่งโดยฝ่ายชาย ต่อมาช่วงราว 1200–1000 ปีก่อนคริสตกาล ยุคพระเวทอารยันเริ่มขยายตัวไปทางทิศตะวันออกไปถึงทางตะวันตกของที่ราบลุ่มแม่น้ำคงคา และได้รับเครื่องมือทำจากเหล็ก ทำให้มีการถางป่าและมีการตั้งถิ่นฐานมากขึ้น มีสังคมกสิกรรม ในช่วงครึ่งหลังของยุคนี้มีการเกิดขึ้นของเมืองเล็ก ๆ ราชอาณาจักร และสังคมอันแบ่งแยกชนชั้นอย่างชัดเจนในอินเดีย รวมถึงประมวลเกี่ยวกับพิธีกรรมการบวงสรวงดั้งเดิมของราชอาณาจักรกุรุ ในช่วงนี้บริเวณตอนกลางที่ราบลุ่มแม่น้ำคงคาปกครองโดยกลุ่มที่ไม่ใช่วัฒนธรรมพระเวทอินโดอารยัน พอสิ้นสุดยุคพระเวทมีการเกิดเป็นนครใหญ่ ๆ และแคว้นใหญ่ ๆ ที่เรียกว่า มหาชนบท รวมถึงความเจริญรุ่งเรืองของขบวนการสมณะ (รวมถึงศาสนาพุทธและศาสนาเชน) ที่เข้ามาแข่งขันกับความเชื่อดั้งเดิมของยุคพระเวท
วอลเลย์บอลเวิลด์กรังด์ปรีซ์ 1993

| รายละเอียด |
| --- | --- |
ประเทศเจ้าภาพ:  (รอบชิงชนะเลิศ)
ทีม: 8
สถานที่: ฮ่องกง โคลีเซียม (รอบชิงชนะเลิศ) (ใน 1 เมืองเจ้าภาพ)
ชนะเลิศ:  คิวบา (สมัยที่ 1st)
เว็บไซต์อย่างเป็นทางการ
Results
ครั้งแรกถัดไป →
รอบสุดท้าย

| --- | --- |
: ผ่านเข้ารอบชิงชนะเลิศ
: ผ่านเข้ารอบอันดับ 3
รอบสุดท้าย > กลุ่ม G

| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  จีน | 3 | 1 | 1 | 77 | 79 | 0.975 | 5 | 4 | 1.250  |
| 2 |  รัสเซีย | 3 | 1 | 1 | 69 | 58 | 1.190 | 4 | 4 | 1.000  |
| 3 |  เกาหลีใต้ | 3 | 1 | 1 | 106 | 118 | 0.898 | 4 | 5 | 0.800 |
| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 17 มิถุนายน | เกาหลีใต้  | 3–2 |  จีน | 9–15 | 5–15 | 16–14 | 16–14 | 15–6 | 61–64  |
| 18 มิถุนายน | จีน  | 3–1 |  รัสเซีย | 13–15 | ? | ? | ? |   | ?  |
| 19 มิถุนายน | เกาหลีใต้  | 1–3 |  รัสเซีย | 25–9 | 13–15 | 5–15 | 12–15 |   | 45–54 |